CELEX: 62009TN0341
Language: ro
Date: 2009-08-27 00:00:00
Title: Cauza T-341/09: Acțiune introdusă la 27 august 2009 — Consejo Regulador de la Denominación de Origen Txakoli de Álava și alții/OAPI (TXAKOLI)

24.10.2009   
            
            
               RO
            
            
               Jurnalul Oficial al Uniunii Europene
            
            
               C 256/33
            
         Acțiune introdusă la 27 august 2009 — Consejo Regulador de la Denominación de Origen Txakoli de Álava și alții/OAPI (TXAKOLI)
   (Cauza T-341/09)
   2009/C 256/59
   Limba de procedură: spaniola
   
      Părțile
   
   
      Reclamante: Consejo Regulador de la Denominación de Origen Txakoli de Álava (Amurrio, Spania), Consejo Regulador de la Denominación de Origen Txakoli de Bizkaia (Leioa, Spania), Consejo Regulador de la Denominación de Origen Txakoli de Getaria (Getaria, Spania) (reprezentanți: J. Grimau Muñoz și J. Villamor Muguerza, avocați)
   
      Pârât: Oficiul pentru Armonizare în cadrul Pieței Interne (mărci, desene și modele industriale)
   
      Concluziile reclamantelor
   
   
               —
            
            
               Anularea deciziei pronunțate în cauza R 197/2009-2 de Camera a doua de recurs a Oficiului pentru Armonizare în cadrul Pieței Interne la 4 iunie 2009, admițând înregistrarea mărcii comunitare „TXAKOLI” (marcă verbală colectivă), pentru produse și servicii din clasele 33, 35, 41 și 42;
            
         
               —
            
            
               obligarea OAPI la plata cheltuielilor de judecată.
            
         
      Motivele și principalele argumente
   
   
      Marca comunitară vizată: marca verbală colectivă „TXAKOLI” (cererea de înregistrare nr. 6 952 014), pentru produse și servicii din clasele 33, 35, 41 și 42.
   
      Decizia examinatorului: respinge cererea.
   
      Decizia camerei de recurs: respinge recursul.
   
      Motivele invocate: aplicarea incorectă a dispozițiilor articolului 7 alineatul (1) litera (c) din Regulamentul (CE) nr. 207/2009, în măsura în care dispozițiile respective nu pot fi aplicate în privința termenului „Txakoli”, acesta fiind considerat drept mențiune tradițională în Regulamentul (CE) nr. 753/2002 al Comisiei din 29 aprilie 2002 de stabilire a anumitor norme de aplicare a Regulamentului (CE) nr. 1493/1999 al Consiliului în ceea ce privește descrierea, denumirea, prezentarea și protejarea anumitor produse vitivinicole (1).
   
      (1)  JO L 118, p. 1, Ediție specială, 03/vol. 43, p. 3.